NARIADENIE KOMISIE (ES) č. 943/2005
z 21. júna 2005
o trvalom povolení určitých doplnkových látok do krmív
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9d ods. 1,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
keďže:
(1)
Nariadením (ES) č. 1831/2003 sa ustanovuje povolenie doplnkových látok určených na používanie vo výžive zvierat.
(2)
Článkom 25 nariadenia (ES) č. 1831/2003 sa ustanovujú prechodné opatrenia pre žiadosti o povolenie kŕmnych doplnkových látok, predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
(3)
Žiadosti o povolenie doplnkových látok uvedených v prílohách k tomuto nariadeniu boli predložené pred dňom začatia uplatňovania nariadenia (ES) č. 1831/2003.
(4)
Prvotné pripomienky k týmto žiadostiam podľa článku 4 ods. 4 smernice 70/524/EHS boli zaslané Komisii pred dňom začatia uplatňovania nariadenia (ES) č. 1831/2003. S týmito žiadosťami sa má preto naďalej zaobchádzať v súlade s článkom 4 smernice 70/524/EHS.
(5)
Používanie prípravku z mikroorganizmov Enterococcus faecium (NCIMB 10415) sa dočasne prvýkrát povolilo na výkrm kurčiat a ošípaných nariadením Komisie (ES) č. 866/1999 (3). Na podporu žiadosti o časovo neobmedzené povolenie tohto prípravku z mikroorganizmov sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto prípravku z mikroorganizmov podľa prílohy I by sa preto malo povoliť bez časového obmedzenia.
(6)
Používanie enzymatického prípravku endo-1,3(4)-beta-glukanáza a endo-1,4-beta-xylanáza, produkovaného kmeňom Penicillium funiculosum (IMI SD 101), sa dočasne prvýkrát povolilo pre nosnice a na výkrm moriek nariadením Komisie (ES) č. 418/2001 (4). Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto enzymatického prípravku podľa prílohy II by sa preto malo povoliť bez časového obmedzenia.
(7)
Používanie enzymatického prípravku endo-1,4-beta-xylanáza, produkovaného kmeňom Trichoderma longibrachiatum (CNCM MA 6-10 W), sa dočasne prvýkrát povolilo na výkrm moriek nariadením Komisie (ES) č. 418/2001. Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto enzymatického prípravku podľa prílohy II by sa preto malo povoliť bez časového obmedzenia.
(8)
Používanie enzymatického prípravku endo-1,4-beta-xylanáza, produkovaného kmeňom Trichoderma longibrachiatum (ATCC 2105), a subtilizínu, produkovaného kmeňom Bacillus subtilis (ATCC 2107), sa dočasne prvýkrát povolilo na výkrm kurčiat nariadením Komisie (ES) č. 1636/1999 (5). Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto enzymatického prípravku podľa prílohy II by sa preto malo povoliť bez časového obmedzenia.
(9)
Používanie enzymatického prípravku endo-1,3(4)-beta-glukanáza, produkovaného kmeňom Trichoderma longibrachiatum (ATCC 2106), a endo-1,4-beta-xylanáza, produkovaného kmeňom Trichoderma longibrachiatum (IMI SD 135), sa dočasne prvýkrát povolilo na výkrm kurčiat nariadením Komisie (ES) č. 1636/1999. Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto enzymatického prípravku podľa prílohy II by sa preto malo povoliť bez časového obmedzenia.
(10)
Používanie enzymatického prípravku 3-fytáza, produkovaného Trichoderma reesei (CBS 528.94), sa dočasne prvýkrát povolilo pre odstavčatá a na výkrm ošípaných nariadením Komisie (ES) č. 2374/98 (6). Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že sú splnené podmienky na takéto povolenie, stanovené v článku 3 A smernice 70/524/EHS. Používanie tohto enzymatického prípravku podľa prílohy II by sa preto malo povoliť bez časového obmedzenia.
(11)
Z hodnotenia týchto žiadostí vyplýva, že by sa mali vyžadovať určité postupy na ochranu pracovníkov pred vystavením doplnkovým látkam stanoveným v prílohách. Takáto ochrana by sa mala zabezpečiť prostredníctvom uplatňovania smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (7).
(12)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Prípravok patriaci do skupiny „mikroorganizmy“, uvedený v prílohe I, sa povoľuje používať bez časového obmedzenia ako doplnková látka vo výžive zvierat podľa podmienok stanovených v uvedenej prílohe.
Článok 2
Prípravky patriace do skupiny „enzýmy“, uvedené v prílohe II k tomuto nariadeniu, sa povoľujú používať bez časového obmedzenia ako prídavné látky vo výžive zvierat za podmienok ustanovených v tejto prílohe.
Článok 3
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 21. júna 2005